**NAVODILO ZA IZPOLNJEVANJE OBRAČUNA DDV**

To navodilo pojasnjuje, kako davčni zavezanec, identificiran za namene DDV, izpolnjuje obračun DDV v elektronski obliki prek sistema eDavki. Pravna podlaga za navodilo so Zakon o davku na dodano vrednost (v nadaljnjem besedilu: ZDDV-1), Pravilnik o izvajanju Zakona o davku na dodano vrednost (v nadaljnjem besedilu: Pravilnik), Zakon o davčnem postopku (v nadaljnjem besedilu: ZDavP-2) in Zakon o finančni upravi.

Davčni zavezanec mora za davčno obdobje sam ugotoviti davčno obveznost in jo izkazati v obračunu DDV, ki ga davčnemu organu predloži preko sistema eDavki.

Če davčni zavezanec v celotnem davčnem obdobju ni imel poslovnih dogodkov, mora izpolniti obračun DDV tako, da v posamezno polje vpiše vrednost nič.

Davčni zavezanec, ki je že predložil obračun DDV in je pozneje, pred iztekom roka za predložitev tega obračuna, ugotovil, da je obračunal napačno davčno obveznost, lahko že vloženi obračun nadomesti z novim, razen če ni po tem obračunu zahteval vračilo DDV.

Rok za predložitev obračuna DDV je zadnji delovni dan naslednjega meseca po poteku davčnega obdobja ali 20. v mesecu, če davčni zavezanec opravlja transakcije znotraj Unije in mora predložiti rekapitulacijsko poročilo (RP-O) oz. prvi naslednji delovni dan, če je 20. v mesecu nedelovni dan.

Če davčni zavezanec obračuna DDV ne predloži ali ne predloži v predpisanem roku ali na predpisan način oziroma ali če v predloženem obračunu DDV navede nepopolne, nepravilne ali neresnične podatke, stori prekršek, ki se kaznuje z denarno kaznijo do 125.000 eurov.

**PODATKI ZA SESTAVO OBRAČUNA DDV**

Vsak davčni zavezanec mora davčnemu organu predložiti obračun DDV, ki mora poleg identifikacijskih podatkov davčnega zavezanca vsebovati vse podatke, potrebne za izračun davka, za katerega je nastala obveznost obračuna, in za izračun odbitkov ter vse podatke v zvezi s popravki obračunanega DDV in odbitka DDV.

Davčni zavezanec v obračun DDV vključi tudi podatke o naknadnih popravkih obračunanega DDV in odbitka DDV, in sicer v obračun DDV, v katerem je ugotovil napako (in ne v obračun DDV za obdobje, ki se popravlja, oziroma ne v obračun DDV za obdobje, v katerem je napaka nastala), in to v ustrezna polja obračuna DDV. Davčni zavezanec mora v primeru popravka napak iz preteklih obdobij na podlagi samoprijave, v tekočem obračunu, zaradi prenizko obračunanega DDV ali previsokega odbitka DDV, od zneska DDV, ki je predmet popravka, obračunati in plačati obresti v višini 3 % letno, kakor določa 88.b člen ZDDV-1.

Davčni zavezanec, ki na podlagi samoprijave naknadno predloži obračun DDV, ki ga ni predložil v predpisanem roku, mora hkrati s predložitvijo obračuna plačati izkazano obveznost ter obračunati in plačati obresti v višini 3 % letno, kakor določa 88.c člen ZDDV-1.

Davčni zavezanec, ki vključi popravke napak iz preteklih davčnih obdobij v skladu z 88.b členom ZDDV-1 oziroma naknadno predloži obračun DDV, ki ga ni predložil v predpisanem roku pod pogoji, določenimi v 88.c členu ZDDV-1, se izogne odgovornosti za prekršek.

Davčni zavezanec, ki uporablja posebno ureditev po plačani realizaciji, v obračun DDV vpisuje podatke na podlagi prejetih plačil po izdanih računih in na podlagi opravljenih plačil po prejetih računih. Transakcije, ki so izključene iz posebne ureditve obračunavanja DDV po plačani realizaciji ter oproščene dobave blaga in storitev oziroma oproščene nabave blaga, davčni zavezanec vpisuje na podlagi izdanih in prejetih računov.

V obračun DDV se vpisujejo podatki o poslovnih dogodkih v davčnem obdobju. Vsi zneski so brez DDV in v eurih.

Obračun DDV mora predložiti tudi oseba iz točke d) prvega odstavka 4. člena ZDDV-1, ki obračunava DDV le od pridobitev blaga znotraj Unije in je plačnica DDV na podlagi 5. točke prvega odstavka 76. člena ZDDV-1, na obračunu DDV pa izkaže znesek DDV, ki ga mora plačati kot pridobitelj blaga v roku iz tretjega odstavka 77. člena ZDDV-1, pri čemer poleg podatkov o zavezancu iz davčnega registra izpolni še polja 23, 24, 24b, 32 in 51.

Obračun DDV mora predložiti tudi oseba iz d) točke prvega odstavka 4. člena ZDDV-1, ki obračunava DDV le od prejetih storitev in je plačnica DDV na podlagi 3. točke prvega odstavka 76. člena ZDDV-1, na obračunu pa izkaže znesek DDV, ki ga mora plačati kot prejemnica storitev v roku iz tretjega odstavka 77. člena ZDDV-1, pri čemer poleg podatkov o zavezancu iz davčnega registra izpolni še polja 23a, 24a, 24c, 32a in 51 za prejete storitve od davčnega zavezanca iz druge države članice ali polja 25, 25a, 25b, 31 in 51 za prejete storitve od davčnega zavezanca iz tretje države.

Obračun DDV mora predložiti tudi davčni zavezanec iz 94. člena ZDDV-1, ki je identificiran za namene DDV na podlagi četrtega odstavka 78. člena ZDDV-1, ker opravlja storitve, za katere je prejemnik storitev dolžan plačati DDV v drugi državi članici, pri čemer poleg podatkov o zavezancu iz davčnega registra izpolni še polje 12.

Če davčni zavezanec, ki nima sedeža v Sloveniji, imenuje davčnega zastopnika, mora obrazec DDV-O v imenu davčnega zavezanca predložiti davčni zastopnik. Obrazec DDV-O na eDavkih odda preko profila zastopanega davčnega zavezanca. Davčni zastopnik predloži obrazec DDV-O za vsako zastopano osebo posebej.

Davčni zastopnik za davčnega zavezanca, ki ima sedež v drugi državi članici in v Sloveniji izvaja samo carinski postopek 42 ter ni identificiran za namene DDV v Sloveniji, odda obrazec DDV-O za davčnega zavezanca na eDavkih preko svojega profila, pri čemer zastopanega davčnega zavezanca izbere iz spustnega seznama »Zastopani tujec«.

**Polje »Samoprijava«**

Davčni zavezanec v primeru predložitve obračuna v skladu z 88.c členom ZDDV-1 po izteku predpisanega roka na obrazcu DDV-O označi polje »Samoprijava«. Če davčni zavezanec za davčno obdobje izkazuje obveznost DDV (polje 51), mora obveznost DDV iz polja 51 in davčno obdobje zaradi izračuna obresti vpisati tudi razdelek V »Samoprijava/popravek«. Obresti v višini 3 % letno se v razdelku »Samoprijava/popravek« izračunajo avtomatično, in sicer za obdobje od prvega dne, ki sledi zadnjemu delovnemu dnevu naslednjega meseca po poteku davčnega obdobja, za katerega bi moral biti predložen obračun DDV, do dneva predložitve obračuna DDV. Tako predloženega obračuna se ne sme nadomestiti z novim. Če davčni zavezanec za davčno obdobje izkazuje presežek (polje 52) oziroma ne izkazuje niti obveznosti niti presežka (polji 51 in 52 sta enaki 0), se v razdelek V »Samoprijava/popravek« vpiše davčno obdobje in vrednost 0.

To polje se v primeru popravljanja napak iz preteklih obdobij po 88.b členu ZDDV-1 ne označi (se pa izpolnijo polja v razdelku V. Samoprijava/popravek).

**Polje »Vloga za predložitev po roku«**

Davčnemu zavezancu, ki iz opravičljivih razlogov ne more predložiti davčnega obračuna v predpisanem roku, davčni organ na njegov predlog dovoli predložitev davčnega obračuna po izteku predpisanega roka v skladu z 52. členom ZDavP-2. Za opravičljive razloge se štejejo utemeljeni razlogi, ki jih davčni zavezanec ni mogel predvideti oziroma odvrniti in preprečujejo predložitev davčnega obračuna v predpisanem roku.

Davčni obračun, ki je predložen v skladu z dovoljenjem davčnega organa po izteku predpisanega roka, se šteje za pravočasno vloženega, v obračunu DDV davčni zavezanec označi polje »Vloga za predložitev po roku«.

**Polje »»Ne želim izkoristiti možnosti uporabe instituta samoprijave«.«**

Davčni zavezanec, ki obračuna ne predloži v roku za predložitev in ne izpolnjuje pogojev za uporabo instituta samoprijave ali predložitve po roku v skladu z 52. členom ZDavP-2, mora za oddajo obračuna označiti polje »Ne želim izkoristiti možnosti uporabe instituta samoprijave«.

S označitvijo izjave davčni zavezanec potrjuje, da je bil seznanjen z možnostjo uporabe instituta samoprijave ali predložitve po roku v skladu z 52. členom ZDavP-2, vendar jih ni uporabil, ker zanje ne izpolnjuje pogojev.

1. **Dobave blaga in storitev**

**Polje 11**

**Dobava blaga in storitev**

|  |  |
| --- | --- |
| Vsebina polja | Posebnosti in opozorila |
| Vpisuje se vrednost v Sloveniji obdavčljivih dobav blaga in storitev (obdavčenih in oproščenih s pravico do odbitka DDV) brez DDV, ki vključuje:* obdavčene dobave blaga in storitev na ozemlju Slovenije (ne glede na status kupca);
* uporabo blaga za neposlovne namene (7. člen), za namene opravljanja dejavnosti, spremembo namembnosti in zadržanje blaga ob prenehanju opravljanja dejavnosti (8. člen) ter opravljanje storitev za neposlovne namene (15. člen);
* dobave blaga na podlagi posebne ureditve:
* za potovalne agencije,
* za rabljeno blago, umetniške predmete, zbirke in starine,
* za investicijsko zlato,
* po plačani realizaciji;
* oproščene izvozne dobave blaga ter oproščene dobave blaga in storitev s pravico do odbitka DDV.
 | Ne vpisujejo se članarine, prave subvencije in dotacije, odškodnine in primanjkljaj blaga, ki se ne štejejo za dobavo blaga.Vpisuje se davčna osnova od obdavčenih dobav blaga in storitev na ozemlju Slovenije.Ne vpisujejo se dobave blaga in storitev, ki niso opravljene v Sloveniji (kraj obdavčitve ni Slovenija).Ne vpisuje se vrednosti dobav blaga in opravljenih storitev ter prejetih predplačil iz 76.a člena ZDDV-1.Vpisuje se vrednost prejetih predplačil in danih dobropisov za dobave blaga in storitev, ki so predmet obdavčitve v Sloveniji.Ne vpisuje se predplačil za storitve, katerih kraj obdavčitve je v skladu s prvim odstavkom 25. člena ZDDV-1 tretja država ali tretje ozemlje .Vpisuje se tudi davčna osnova od obdavčenih dobav blaga na daljavo in storitev iz 30.c člena ZDDV-1, če so izpolnjeni pogoji iz prvega odstavka 30.f člena ZDDV-1 (kraj obdavčitve do praga 10.000 evrov je Slovenija) in se davčni zavezanec ni prostovoljno vključil v posebno unijsko ureditev iz 6.b podpoglavja XI. poglavja ZDDV-1 in se ni identificiral za namene DDV v drugi državi članici.Vpisuje se tudi davčna osnova od obdavčenih dobav blaga, ki je bilo izneseno iz davčnega skladišča.Vpisuje se davčna osnova, ki je pri dobavah blaga enaka nabavni ceni blaga ali podobnega blaga oziroma lastni ceni blaga, določeni v trenutku uporabe, razpolaganja ali zadržanja blaga, pri opravljenih storitvah pa je enaka vsoti celotnih stroškov za opravljene storitve. Vpisuje se davčna osnova, ki pri potovalnih agencijah predstavlja razliko med celotnim zneskom, ki ga plača potnik, v katerega ni vključen DDV in dejanskimi stroški potovalne agencije za dobave blaga in storitev, ki jih zagotavljajo drugi davčni zavezanci, če je neposredni uporabnik teh storitev potnik.Vpisuje se davčna osnova, ki jo doseže obdavčljivi preprodajalec. Izračuna se tako, da se od dosežene razlike v ceni odšteje vračunani DDV.Vpisuje se davčna osnova na podlagi prejetih plačil po izdanih računih za opravljene dobave blaga in storitev po plačani realizaciji. Pri delnem plačilu računa se davčna osnova izračuna tako, da se od prejetega plačila odšteje vračunani DDV.Vpisujejo se na primer:* dobave blaga in storitev v okviru diplomatskih in konzularnih odnosov,
* oproščene transakcije v zvezi z mednarodnim prevozom,
* mednarodni prevoz potnikov,
* oproščene transakcije pri izvozu,
* oproščene posredniške storitve.

Ne vpisujejo se:* tranzit blaga;
* postopek pasivnega oplemenitenja;
* začasni izvoz blaga z zvezkom ATA;
* izvoz blaga, ki bo vrnjeno na carinsko območje Unije in oproščeno plačila uvoznih dajatev v skladu s carinskimi predpisi;
* gibanje unijskega blaga od enega do drugega kraja na carinskem območju Unije, ne da bi pri prečkanju ozemlja tretje države spremenilo svoj carinski status.

Ne vpisuje se vrednost prejetih predplačil za opravljene storitve davčnim zavezancem v tretjih državah. |

**Polje 11a**

**Dobave blaga in storitev v Sloveniji, od katerih obračuna DDV prejemnik**

|  |  |
| --- | --- |
| Vsebina polja | Posebnosti in opozorila |
| Vpisuje se vrednost dobav blaga in opravljenih storitev ter prejetih predplačil iz 76.a člena ZDDV-1. | Vpisuje se davčna osnova od dobav blaga in storitev ter prejetih predplačil, katerih plačnik DDV je prejemnik teh dobav blaga in storitev. Davčno osnovo vpiše davčni zavezanec, ki je opravil dobavo blaga/storitev.O opravljenih dobavah blaga in storitev iz 76.a člena ZDDV-1 se poroča v poročilu o dobavah za koledarski mesec, v katerem je so opravljene ali v katerem se morajo popraviti podatki o takšnih dobavah iz preteklih obdobij. |

**Polje 12**

**Dobave blaga in storitev v druge države članice EU**

|  |  |
| --- | --- |
| Vsebina polja | Posebnosti in opozorila |
| Vpisuje se vrednost dobav blaga in storitev v druge države članice, ki vključuje:* oproščene dobave blaga davčnim zavezancem, identificiranim za namene DDV v drugih državah članicah, o katerih se poroča v rekapitulacijskem poročilu;
* oproščene tristranske dobave blaga znotraj Unije;
* storitve, opravljene na ozemlju druge države članice, za katere je plačnik DDV v skladu s 196. členom Direktive Sveta 2006/112/ES izključno prejemnik storitev, o katerih se poroča v rekapitulacijskem poročilu;
* prenos blaga, ki je del poslovnih sredstev davčnega zavezanca, ki ga opravi davčni zavezanec v drugo državo članico in ki se šteje za dobavo blaga v drugo državo članico, opravljeno za plačilo;
* oproščene dobave blaga znotraj Unije po carinskih postopkih 42 in 63.
 | Ne vpisuje se vrednost prejetih predplačil za dobave blaga davčnim zavezancem v druge države članice.Vpisuje se tudi vrednost dobav ali prenosa blaga v drugo državo članico, če davčni zavezanec ob uvozu uveljavlja pravico do prenosa obdavčitve v drugo državo članico, ugotovljeno na podlagi računov, ki jih uvoznik izda prejemniku blaga oziroma v primeru dobave samemu sebi v drugo državo članico carinska vrednost blaga povečana za morebitne obračunane carinske in antidumpinške dajatve.Vpisuje se vrednost storitev, katerih kraj obdavčitve je v skladu s prvim odstavkom 25. člena ZDDV-1 druga država članica in so v tej drugi državi članici obdavčene z DDV (za te storitve je prejemnik storitev dolžan plačati DDV v skladu s 196. členom Direktive Sveta 2006/112/ES). Navedeno velja tudi, če so te storitve v Sloveniji oproščene plačila DDV. Enako velja za prejeta predplačila za te storitve.Ne vpisujejo se opravljene storitve, ki bi bile oproščene plačila DDV v državi članici, v kateri je transakcija obdavčljiva.Ne vpisuje se storitev, katerih kraj obdavčitve je v skladu s členi 26. do 30.f druga država članica.Ne vpisuje se prenosa blaga v drugo državo članico v okviru posebne ureditve skladiščenja na odpoklic, dokler ni opravljena obdavčena pridobitev blaga v namembni državi članici. |

**Polje 13**

**Prodaja blaga na daljavo**

|  |  |
| --- | --- |
| Vsebina polja | Posebnosti in opozorila |
| Vpisuje se vrednost blaga, ki ga odpošlje ali odpelje dobavitelj ali druga oseba za njegov račun iz Slovenije v drugo državo članico in je tam nastala obveznost za obračun DDV, ker je bil presežen vrednostni limit 10.000 eurov, do katerega ni treba obračunati DDV v tej državi članici, oziroma se je davčni zavezanec prostovoljno identificiral za namene DDV v tej državi članici. | V vrednostni limit 10.000 eurov se všteva skupna vrednost dobavljenega blaga na daljavo in storitev iz 30.c člena ZDDV-1. Ne vpisuje se vrednosti dobavljenega blaga na daljavo, če davčni zavezanec za te dobave uporablja posebno unijsko ureditev iz 6.b podpoglavja XI. poglavja ZDDV-1 (te dobave vključi v posebni obračun DDV) oziroma če izpolnjuje pogoje iz prvega odstavka 30.f člena ZDDV-1 (te dobave vključi v polje 11). |

**Polje 14**

**Montaža in instaliranje blaga v drugi državi članici**

|  |  |
| --- | --- |
| Vsebina polja | Posebnosti in opozorila |
| Vpisuje se vrednost dobave blaga z montažo ali instaliranjem, opravljene v drugi državi članici, v kateri nastane obveznost za obračun DDV. | Vpisuje se tudi dobava blaga z montažo, ki jo opravi davčni zavezanec s sedežem v drugi državi članici, iz Slovenije v drugo državo članico, v kateri nima sedeža, če je prejemnik te dobave določen kot oseba, ki je dolžna plačati DDV in je račun izdan pod identifikacijsko številko za namene DDV države članice, v kateri ima davčni zavezanec sedež. |

**Polje 15**

**Oproščene dobave brez pravice do odbitka DDV**

|  |  |
| --- | --- |
| Vsebina polja | Posebnosti in opozorila |
| Vpisuje se vrednost oproščenih dobav blaga in storitev brez pravice do odbitka DDV. | Vpisujejo se na primer bolnišnična in zdravstvena oskrba, storitve varstva otrok in mladostnikov, zavarovalne in finančne transakcije, igre na srečo, dobava »starih« objektov, dobava zemljišč, razen stavbnih zemljišč.Ne vpisuje se dobave »novih« objektov, stavbnih zemljišč in dobava »starih« objektov ter najem nepremičnin, pri katerih se na podlagi dogovora obračuna DDV. |

1. **Obračunani DDV**

**Polje 21**

**Obračunani DDV po stopnji 22 %**

|  |  |
| --- | --- |
| Vsebina polja | Posebnosti in opozorila |
| Vpisuje se vrednost obračunanega DDV od dobav blaga in storitev, pri katerih je obveznost za DDV nastala v Sloveniji, po stopnji 22 %. | Vpisujeta se tudi vrednost DDV, ki se izračuna po preračunani stopnji in je zajeta v predplačilih ter vrednost DDV, obračunanega na podlagi posebne ureditve.Vpisuje se tudi obračunani DDV od dobav blaga, iznesenega iz davčnega skladišča, in morebitnih storitev, izvedenih na tem blagu v postopku davčnega skladiščenja. Obveznost za obračun DDV nastane z iznosom blaga iz skladišča. |

**Polje 22**

**Obračunani DDV po stopnji 9,5 %**

|  |  |
| --- | --- |
| Vsebina polja | Posebnosti in opozorila |
| Vpisuje se vrednost obračunanega DDV od dobav blaga in storitev, pri katerih je obveznost za DDV nastala v Sloveniji, po stopnji 9,5 % od obdavčenih dobav blaga in storitev, ki so navedene v Prilogi I ZDDV-1. | Vpisujeta se tudi vrednost DDV, ki se izračuna po preračunani stopnji in je zajeta v predplačilih ter vrednost DDV, obračunanega na podlagi posebne ureditve.Vpisuje se tudi obračunani DDV od dobav blaga, iznesenega iz davčnega skladišča, in morebitnih storitev, izvedenih na tem blagu v postopku davčnega skladiščenja. Obveznost za obračun DDV nastane z iznosom blaga iz skladišča. |

**Polje 22a**

**Obračunani DDV po stopnji 5 %**

|  |  |
| --- | --- |
| Vsebina polja | Posebnosti in opozorila |
| Vpisuje se vrednost obračunanega DDV od dobav blaga in storitev, pri katerih je obveznost za DDV nastala v Sloveniji, po posebni nižji stopnji 5 % od obdavčenih dobav blaga in storitev, ki so navedene v Prilogi IV ZDDV-1. | Vpisujeta se tudi vrednost DDV, ki se izračuna po preračunani stopnji in je zajeta v predplačilih ter vrednost DDV, obračunanega na podlagi posebne ureditve. |

**Polje 23**

**Obračunani DDV od pridobitev blaga iz drugih držav članic EU po stopnji 22 %**

|  |  |
| --- | --- |
| Vsebina polja | Posebnosti in opozorila |
| Vpisuje se vrednost obračunanega DDV, ki ga davčni zavezanec obračuna od pridobitev blaga iz drugih držav članic po stopnji 22 %. | Vpisuje se tudi obračunani DDV od nabav blaga v drugi državi članici, čeprav je dobavitelj že obračunal tuji DDV, vendar so izpolnjeni pogoji za obračun DDV v Sloveniji. |

**Polje 23a**

**Obračunani DDV od prejetih storitev iz drugih držav članic EU po stopnji 22 %**

|  |  |
| --- | --- |
| Vsebina polja | Posebnosti in opozorila |
| Vpisuje se vrednost obračunanega DDV, ki ga davčni zavezanec obračuna od prejetih storitev iz drugih držav članic po stopnji 22 %. | Vpisuje se tudi obračunani DDV od prejetih storitev iz drugih držav članic, čeprav je izvajalec že obračunal tuji DDV, vendar so izpolnjeni pogoji za obračun DDV v Sloveniji.Vpisuje se tudi vrednost DDV, ki se obračuna po predpisani stopnji od plačanega predplačila v zvezi s storitvami iz prvega odstavka 25. člena ZDDV-1, ki bodo opravljene iz drugih držav članic. |

**Polje 24**

**Obračunani DDV od pridobitev blaga iz drugih držav članic EU po stopnji 9,5 %**

|  |  |
| --- | --- |
| Vsebina polja | Posebnosti in opozorila |
| Vpisuje se vrednost obračunanega DDV, ki ga davčni zavezanec obračuna od pridobitev blaga iz drugih držav članic po stopnji 9,5 %. | Vpisuje se tudi obračunani DDV od nabav blaga v drugi državi članici, čeprav je dobavitelj že obračunal tuji DDV, vendar so izpolnjeni pogoji za obračun DDV v Sloveniji. |

**Polje 24a**

**Obračunani DDV od prejetih storitev iz drugih držav članic EU po stopnji 9,5 %**

|  |  |
| --- | --- |
| Vsebina polja | Posebnosti in opozorila |
| Vpisuje se vrednost obračunanega DDV, ki ga davčni zavezanec obračuna od prejetih storitev iz drugih držav članic po stopnji 9,5 %. | Vpisuje se tudi obračunani DDV od prejetih storitev iz drugih držav članic, čeprav je izvajalec že obračunal tuji DDV, vendar so izpolnjeni pogoji za obračun DDV v Sloveniji.Vpisuje se tudi vrednost DDV, ki se obračuna po predpisani stopnji od plačanega predplačila v zvezi s storitvami iz prvega odstavka 25. člena ZDDV-1, ki bodo opravljene iz drugih držav članic. |

**Polje 24b**

**Obračunani DDV od pridobitev blaga iz drugih držav članic EU po stopnji 5 %**

|  |  |
| --- | --- |
| Vsebina polja | Posebnosti in opozorila |
| Vpisuje se vrednost obračunanega DDV, ki ga davčni zavezanec obračuna od pridobitev blaga iz drugih držav članic po posebni nižji stopnji 5 %. | Vpisuje se tudi obračunani DDV od nabav blaga v drugi državi članici, čeprav je dobavitelj že obračunal tuji DDV, vendar so izpolnjeni pogoji za obračun DDV v Sloveniji. |

**Polje 24c**

**Obračunani DDV od prejetih storitev iz drugih držav članic EU po stopnji 5 %**

|  |  |
| --- | --- |
| Vsebina polja | Posebnosti in opozorila |
| Vpisuje se vrednost obračunanega DDV, ki ga davčni zavezanec obračuna od prejetih storitev iz drugih držav članic po posebni nižji stopnji 5 %. | Vpisuje se tudi obračunani DDV od prejetih storitev iz drugih držav članic, čeprav je izvajalec že obračunal tuji DDV, vendar so izpolnjeni pogoji za obračun DDV v Sloveniji.Vpisuje se tudi vrednost DDV, ki se obračuna po predpisani stopnji od plačanega predplačila v zvezi s storitvami iz prvega odstavka 25. člena ZDDV-1, ki bodo opravljene iz drugih držav članic. |

**Polje 25**

**Obračunani DDV na podlagi samoobdavčitve kot prejemnik blaga in storitev po stopnji 22 %**

|  |  |
| --- | --- |
| Vsebina polja | Posebnosti in opozorila |
| Vpisuje se vrednost obračunanega DDV, ki ga obračuna davčni zavezanec, kateremu je opravljena dobava blaga ali storitev, če te dobave blaga ali storitev opravi davčni zavezanec, ki nima sedeža v Sloveniji.Vpisujeta se tudi vrednost obračunanega DDV, ki ga v skladu s 76.a členom ZDDV-1 obračuna davčni zavezanec, kateremu je opravljena dobava blaga ali storitev ter vrednost obračunanega DDV na dano predplačilo v zvezi s temi dobavami.Vpisujeta se tudi vrednost obračunanega DDV, ki ga obračuna davčni zavezanec, kateremu je opravljena dobava blaga ali storitev, če te dobave opravi davčni zavezanec, ki nima sedeža v Sloveniji in v Sloveniji ni identificiran za namene DDV ter vrednost obračunanega DDV na dano predplačilo. | Obračunani DDV vpiše davčni zavezanec, ki je prejel dobavo blaga/storitev.Vpisuje se vsota obračunanega DDV po stopnji 22 %. Davčna osnova za obračun DDV od omenjenih prejetih dobav je vključena v polje 31.Vpisuje se obračunani DDV od na primer storitev iz prvega odstavka 25. člena ZDDV-1, ki jih opravi davčni zavezanec, ki ima sedež v tretji državi (ne pa tudi, če ima sedež v drugi državi članici) ter nabav plina in električne energije v drugi državi članici ali tretji državi.Vpisuje se tudi vrednost DDV, ki se obračuna po predpisani stopnji od plačanega predplačila za prejete storitve iz prvega odstavka 25. člena ZDDV-1, ki jih opravi davčni zavezanec iz tretje države.Davčna osnova za obračun DDV od dobav blaga in storitev, za katere je kot plačnik DDV v skladu s 76.a členom ZDDV-1 določen prejemnik teh dobav, se vpisuje v polje 31a. Enako velja za dana predplačila v zvezi s temi dobavam. Davčna osnova za obračun DDV od dobav blaga in storitev, za katere je kot plačnik v skladu s tretjim odstavkom 76. člena ZDDV-1 določen prejemnik, se vpisuje v polje 31. Enako velja za dana predplačila v zvezi s temi dobavami. |

**Polje 25a**

**Obračunani DDV na podlagi samoobdavčitve kot prejemnik blaga in storitev po stopnji 9,5 %**

|  |  |
| --- | --- |
| Vsebina polja | Posebnosti in opozorila |
| Vpisuje se vrednost obračunanega DDV, ki ga obračuna davčni zavezanec, kateremu je opravljena dobava blaga ali storitev, če te dobave blaga ali storitev opravi davčni zavezanec, ki nima sedeža v Sloveniji.Vpisujeta se tudi vrednost obračunanega DDV, ki ga obračuna davčni zavezanec, kateremu je opravljena dobava blaga ali storitev ter vrednost obračunanega DDV na dano predplačilo iz 76.a člena ZDDV-1.Vpisujeta se tudi vrednost obračunanega DDV, ki ga obračuna davčni zavezanec, kateremu je opravljena dobava blaga ali storitev, če te dobave opravi davčni zavezanec, ki nima sedeža v Sloveniji in v Sloveniji ni identificiran za namene DDV ter vrednost obračunanega DDV na dano predplačilo. | Obračunani DDV vpiše davčni zavezanec, ki je prejel dobavo blaga/storitev.Vpisuje se vsota obračunanega DDV po stopnji 9,5 %. Davčna osnova za obračun DDV od omenjenih dobav je vključena v polje 31.Vpisuje se obračunani DDV od na primer storitev iz prvega odstavka 25. člena ZDDV-1, ki jih opravi davčni zavezanec, ki ima sedež v tretji državi.Vpisuje se tudi vrednost DDV, ki se obračuna po predpisani stopnji od plačanega predplačila za prejete storitve iz prvega odstavka 25. člena ZDDV-1, ki jih opravi davčni zavezanec iz tretje države.Davčna osnova za obračun DDV od dobav blaga in storitev ter danih predplačil v zvezi s temi dobavami iz 76.a člena ZDDV-1 se vpisuje v polje 31a.Davčna osnova za obračun DDV od dobav blaga in storitev, za katere je kot plačnik v skladu s tretjim odstavkom 76. člena ZDDV-1 določen prejemnik, se vpisuje v polje 31. Enako velja za dana predplačila v zvezi s temi dobavami. |

**Polje 25b**

**Obračunani DDV na podlagi samoobdavčitve kot prejemnik blaga in storitev po stopnji 5 %**

|  |  |
| --- | --- |
| Vsebina polja | Posebnosti in opozorila |
| Vpisuje se vrednost obračunanega DDV, ki ga obračuna davčni zavezanec, kateremu je opravljena dobava blaga ali storitev, če te dobave blaga ali storitev opravi davčni zavezanec, ki nima sedeža v Sloveniji.Vpisujeta se tudi vrednost obračunanega DDV, ki ga obračuna davčni zavezanec, kateremu je opravljena dobava blaga ali storitev, če te dobave opravi davčni zavezanec, ki nima sedeža v Sloveniji in v Sloveniji ni identificiran za namene DDV ter vrednost obračunanega DDV na dano predplačilo. | Obračunani DDV vpiše davčni zavezanec, ki je prejel dobavo blaga/storitev.Vpisuje se vsota obračunanega DDV po posebni nižji stopnji 5 %. Davčna osnova za obračun DDV od omenjenih dobav je vključena v polje 31.Vpisuje se obračunani DDV od na primer storitev iz prvega odstavka 25. člena ZDDV-1, ki jih opravi davčni zavezanec, ki ima sedež v tretji državi.Vpisuje se tudi vrednost DDV, ki se obračuna po predpisani stopnji od plačanega predplačila za prejete storitve iz prvega odstavka 25. člena ZDDV-1, ki jih opravi davčni zavezanec iz tretje države.Davčna osnova za obračun DDV od dobav blaga in storitev, za katere je kot plačnik v skladu s tretjim odstavkom 76. člena ZDDV-1 določen prejemnik, je vključena v polje 31. Enako velja za dana predplačila v zvezi s temi dobavami. |

**Polje 26**

**Obračunani DDV na podlagi samoobdavčitve od uvoza**

|  |  |
| --- | --- |
| Vsebina polja | Posebnosti in opozorila |
| Vpisuje se vrednost obračunanega DDV, ki ga davčni zavezanec kot prejemnik blaga obračuna od uvoza blaga v skladu s šestim in sedmim odstavkom 77. člena ZDDV-1. | Vpisuje se skupna vrednost obračunanega DDV po stopnjah 5 %, 9,5 % in 22 %. Davčna osnova za obračun od omenjenih dobav je vključena v polje 31. |

1. **Nabave blaga in storitev**

**Polje 31**

**Nabave blaga in storitev**

|  |  |
| --- | --- |
| Vsebina polja | Posebnosti in opozorila |
| Vpisuje se vrednost obdavčenih nabav blaga in storitev, ki vključuje:* nabave blaga in storitev v Sloveniji, od katerih je bil obračunan DDV;
* nabave blaga in storitev od davčnih zavezancev iz tujine, za katere je nastala obveznost za obračun in plačilo v Sloveniji;
* nabave blaga in storitev od davčnih zavezancev, ki nimajo sedeža v Sloveniji, in nimajo slovenske identifikacijske številke za namene DDV, za katere je plačnik DDV prejemnik blaga ali storitev na podlagi tretjega odstavka 76. člena ZDDV-1;
* uvoz blaga, od katerega je carinski organ ali davčni zavezanec sam obračunal DDV.

Vpisuje se tudi vrednost obdavčljivih nabav blaga in storitev na podlagi posebne ureditve po plačani realizaciji. | Ne vpisujejo se vrednosti z računov, pri katerih DDV ni izkazan, prejetih od malih davčnih zavezancev, preprodajalcev, potovalnih agencij in organizatorjev potovanj, ki uporabljajo posebne postopke obdavčenja.Ne vpisujejo se vrednosti nabav blaga in storitev iz 76.a člena ZDDV-1, ki se vpisujejo v polje 31a. Enako velja za dana predplačila za te dobave.Ne vpisujejo se vrednosti nabav blaga in storitev, ki se vpisujejo v polji 32 in 32a. Enako velja za dana predplačila za storitve, ki se vpisujejo v polje 32a.Vpisuje se tudi vrednost danih predplačil v zvezi s storitvami, ki jih bo opravil davčni zavezanec s sedežem izven Unije in katerih kraj obdavčitve je v skladu s prvim odstavkom 25. člena ZDDV-1 Slovenija..Vpisuje se davčna osnova po računih za nabave blaga in storitev ter danih predplačil v zvezi z nabavami, ki so jih opravili davčni zavezanci, ki nimajo sedeža v Sloveniji in niso v Sloveniji identificirani za namene DDV in je plačnik DDV prejemnik teh dobav blaga in storitev na podlagi tretjega odstavka 76. člena ZDDV-1.Podatki se zajemajo iz carinske listine in vključujejo tudi storitve, povezane z uvozom blaga.Vpisuje se davčna osnova na podlagi izvršenih plačil po prejetih računih. |

**Polje 31a**

**Nabave blaga in storitev v Sloveniji, od katerih obračuna DDV prejemnik**

|  |  |
| --- | --- |
| Vsebina polja | Posebnosti in opozorila |
| Vpisuje se vrednost nabav blaga in prejetih storitev ter danih predplačil iz 76.a člena ZDDV-1. | Vpisuje se davčna osnova po prejetih računih od nabav blaga in storitev ter danih predplačil v zvezi s temi dobavami iz 76.a člena ZDDV-1, katerih plačnik DDV je prejemnik teh dobav blaga in storitev. |

**Polje 32**

**Pridobitve blaga iz drugih držav članic EU**

|  |  |
| --- | --- |
| Vsebina polja  | Posebnosti in opozorila |
| Vpisuje se vrednost pridobitev blaga znotraj Unije, ki je predmet obdavčitve v Sloveniji in pomeni davčno osnovo, od katere je treba obračunati DDV.Vpisuje se tudi vrednost tristranskih pridobitev blaga znotraj Unije davčnega zavezanca – prejemnika blaga iz Slovenije (vpisuje tretji v verigi). | Vpisujeta se tudi:* vrednost nabave blaga brez DDV, če je dobavitelj nepravilno obračunal DDV v državi članici dobave;
* vrednost uvoženega blaga v državo članico, če je v državi članici uvoza uveljavljena pravica do prenosa obdavčitve v Slovenijo.
 |

**Polje 32a**

**Prejete storitve iz drugih držav članic EU**

|  |  |
| --- | --- |
| Vsebina polja  | Posebnosti in opozorila |
| Vpisuje se vrednost prejetih storitev znotraj Unije brez DDV in vrednost danih predplačil v zvezi s storitvami iz prvega odstavka 25. člena ZDDV-1, ki bodo opravljene iz drugih držav članic, ki je predmet obdavčitve v Sloveniji in pomeni davčno osnovo, od katere je treba obračunati DDV. | Vpisuje se tudi vrednost prejetih storitev brez DDV, če je dobavitelj nepravilno obračunal DDV v državi članici sedeža. |

**Polje 33**

**Oproščene nabave blaga in storitev ter oproščene pridobitve blaga**

|  |  |
| --- | --- |
| Vsebina polja | Posebnosti in opozorila |
| Vpisuje se vrednost oproščenih nabav na domačem trgu, oproščenih prejetih storitev iz drugih držav članic in tretjih držav, oproščenih pridobitev blaga znotraj Unije (npr. če bi bila dobava tega blaga, ki bi jo opravil davčni zavezanec v Sloveniji, v vsakem primeru oproščena plačila DDV) in vrednost uvoza, ki je oproščen plačila DDV (npr. sprostitev blaga v prosti promet, če bi bila dobava takega blaga, ki bi jo na ozemlju Slovenije opravil davčni zavezanec, v vsakem primeru oproščena plačila DDV; pošiljke neznatne vrednosti, poslane neposredno iz tujine; blago v osebni prtljagi potnika; sprostitev blaga v prost promet po carinskih postopih 42 in 63. | Vpisuje se tudi vrednost oproščenih tristranskih pridobitev blaga znotraj Unije davčnega zavezanca – pridobitelja blaga iz Slovenije (vpisuje drugi v verigi) in vrednost pridobitev blaga znotraj Unije, od katere ni treba obračunati DDV, če je za blago uveden postopek oproščenega vnosa v davčno skladišče.Ne vpisuje se vrednost uvoza plina po sistemu za zemeljski plin ali po kateremkoli omrežju, povezanim s takim sistemom, ali dovajanje plina v sistem za zemeljski plin s plovila, namenjenega za prevoz plina, ali po pridobivalnem plinovodnem omrežju, električne energije ali energije za ogrevanje ali hlajenje po omrežjih daljinskega ogrevanja ali hlajenja. Navedena vrednost plina, električne energije in energije za ogrevanje ali hlajenje se vpisuje v polje 31.Vpisuje se tudi vrednost oproščenih nabav nepremičnin, ki je vključena v polje 34 in vrednost drugih osnovnih sredstev, ki je vključena v polje 35.Vpisuje se tudi vrednost uvoženega blaga, oproščenega v skladu s 4. točko prvega odstavka 50. člena ZDDV-1, ker uvozu blaga sledi oproščena dobava blaga v drugo državo članico (carinski postopek 42).Ne vpisujejo se vrednosti z računov, pri katerih DDV ni izkazan, prejetih od malih davčnih zavezancev. |

**Polje 34**

**Nabavna vrednost nepremičnin**

|  |  |
| --- | --- |
| Vsebina polja | Posebnosti in opozorila |
| Vpisuje se vrednost nepremičnin, katerih nabava je obdavčljiva po ZDDV-1, ne glede na to, ali je pri nabavi obračunan DDV ali ne (obdavčena in oproščena nabava). | Vpisuje se davčna osnova po prejetih računih od nabave nepremičnin.Podatki se vpisujejo tudi za vsak prejet račun na podlagi predplačila.Ne vpisuje se storitev gradnje nepremičnin in vlaganj v osnovna sredstva.Podatki iz tega polja so ustrezno vključeni tudi v polje 31, 31a oziroma 33. |

**Polje 35**

**Nabavna vrednost drugih osnovnih sredstev**

|  |  |
| --- | --- |
| Vsebina polja | Posebnosti in opozorila |
| Vpisuje se vrednost drugih osnovnih sredstev. | Vpisuje se davčna osnova po prejetih računih od nabave osnovnih sredstev.Podatki se vpisujejo tudi za vsak prejet račun na podlagi predplačila.Podatki iz tega polja so ustrezno vključeni tudi v polja 31, 32 oziroma 33. |

1. **Odbitek DDV**

**Polja 41, 42 in 42a**

**Odbitek DDV od nabav blaga in storitev, pridobitev blaga in prejetih storitev iz drugih držav članic EU in od uvoza**

|  |  |
| --- | --- |
| Vsebina polja | Posebnosti in opozorila |
| Vpisuje se vrednost odbitka DDV od nabav blaga in storitev, pridobitev blaga in prejetih storitev iz drugih držav članic ter od uvoza, pri katerih ima davčni zavezanec pravico do odbitka.Vpisuje se tudi vrednost odbitka DDV od nabav blaga in prejetih storitev ter danih predplačil. | Davčni zavezanec nima pravice do odbitka DDV, ki je obračunan v tujini. Za DDV, obračunan v tujini, se lahko zahteva vračilo pri tujih davčnih upravah.Davčni zavezanec, ki opravlja deloma oproščene, deloma obdavčene transakcije, ima pravico do odbitka DDV le v delu, ki se nanaša na obdavčene transakcije. |

**Polje 43**

**Odbitek od pavšalnega nadomestila po stopnji 8 %**

|  |  |
| --- | --- |
| Vsebina polja | Posebnosti in opozorila |
| Vpisuje se vrednost odbitka DDV od pavšalnega nadomestila v višini 8 % od odkupne vrednosti. | Odbitek se lahko uveljavlja le, če je imel dobavitelj ob nabavi blaga ali storitev veljavno dovoljenje za pavšalno nadomestilo. Priporočamo, da se veljavnost dovoljenja preveri na eDavkih (Vpogledi --> DDV-PN\_Razkritja – Razkritje podatkov o pavšalnem nadomestilu zavezanca). |

**Polje 51 Polje 52**

**Obveznost DDV Presežek DDV**

|  |  |  |
| --- | --- | --- |
| Vsebina polja |  | Vsebina polja |
| Vpisuje se znesek razlike med obračunanim DDV (vsota iz polj št. 21 do 26) in odbitkom DDV (vsota iz polj št. 41 do 43), če je obračunani DDV večji od odbitka DDV. |  | Vpisuje se znesek razlike med odbitkom DDV (vsota iz polj št. 41 do 43) in obračunanim DDV (vsota iz polj št. 21 do 26), če je odbitek DDV večji od obračunanega DDV. |

**PRI PLAČILU OBVEZNOSTI JE TREBA UPOŠTEVATI TUDI PRESEŽKE IZ PREDHODNIH DAVČNIH OBDOBIJ, KI NA TEM OBRAČUNU NISO PRIKAZANI.**

**Polje 03** Izpolnitev polja je obvezna. DA označi davčni zavezanec, če ima le delno pravico do odbitka DDV na podlagi odbitnega deleža. Vsi ostali davčni zavezanci označijo NE.

**Polje 04** označi davčni zavezanec, ki uveljavlja vračilo DDV na podlagi presežka v tekočem davčnem obdobju ali presežkov iz predhodnih obračunov in katerega skupni presežki presegajo obveznost iz tekočega davčnega obdobja.

**Če davčni zavezanec označi »DA«, davčni organ vrne presežek DDV tekočega obdobja oz. presežek, ki ga ima davčni zavezanec še iz preteklih obdobij, zmanjšan za poravnane davke, ki jim je potekel rok za plačilo.**

1. **Samoprijava/popravek**

**Polje 05** izpolni davčni zavezanec, ki v tekočem obračunu popravlja napake iz preteklih davčnih obdobij v skladu z 88.b členom ZDDV-1. Davčni zavezanec vključi popravke za pretekla davčna obdobja v ustrezna polja obračuna DDV, hkrati pa mora v razdelek »Samoprijava/popravek« zaradi izračuna obresti vpisati znesek DDV (pozitivne vrednosti), ki je predmet popravka, po posameznih davčnih obdobjih. Obresti se izračunajo avtomatično.

Če davčni zavezanec za davčno obdobje izkazuje obveznost DDV (polje 51) in popravke za pretekla obdobja v razdelku »Samoprijava/popravek«, je skupni znesek za plačilo enak seštevku polja 51 in izračunanih obresti po 88.b členu ZDDV-1.

Če davčni zavezanec za davčno obdobje izkazuje presežek DDV (polje 52) in popravke za pretekla obdobja v razdelku »Samoprijava/popravek«, se znesek presežka zmanjša za znesek izračunanih obresti po 88.b členu ZDDV-1. Če je znesek izračunanih obresti po 88.b členu ZDDV-1 višji od presežka DDV (polje 52), razlika predstavlja skupni znesek za plačilo.

Če davčni zavezanec ne izkazuje niti obveznosti DDV (polje 51) niti presežka DDV (polje 52), skupni znesek za plačilo predstavljajo izračunane obresti po 88.b členu ZDDV-1.

**Polje 05** izpolni tudi davčni zavezanec, ki predloži obračun DDV na podlagi samoprijave po roku za predložitev po 88.c členu ZDDV-1 (označi polje »Samoprijava«). Če davčni zavezanec za davčno obdobje izkazuje obveznost DDV (polje 51), mora v razdelek V. »Samoprijava/popravek« vpisati tekoče davčno obdobje (obdobje na katerega se nanaša ta obračun DDV), ter vpisati obveznost iz polja 51 v polje »vrednost DDV«. Obresti se izračunajo avtomatično. Skupni znesek za plačilo je enak vsoti polja 51 in izračunanih obresti po 88.c členu ZDDV-1.

Če davčni zavezanec, ki izkazuje presežek DDV (polje 52), oziroma ne izkazuje niti obveznosti niti presežka (polji 51 in 52 sta enaki 0), predloži obračun po izteku predpisanega roka in označi polje »Samoprijava«, mora v razdelek V. »Samoprijava/popravek« za tekoče obdobje ter v polje »vrednost DDV« vpisati znesek 0. Obresti se ne izračunajo.

Na naslednji [povezavi](https://www.fu.gov.si/fileadmin/Internet/Davki_in_druge_dajatve/Poslovanje_z_nami/Novodila_in_pojasnila/2017/4230-145_2017_Popravljanje_napak_iz_preteklih_obdobij_v_tekocem_obracunu_DDV.zip) so prikazani nekateri primeri popravljanja napak iz preteklih davčnih obdobij v skladu z 88.b členom ZDDV-1.